CELEX: 32011D0463
Language: el
Date: 2011-07-25 00:00:00
Title: 2011/463/ΕΕ: Εκτελεστική απόφαση της Επιτροπής, της 25ης Ιουλίου 2011 , σχετικά με την εκκαθάριση των λογαριασμών που υποβλήθηκαν από τη Βουλγαρία και τη Ρουμανία για τις δαπάνες που χρηματοδοτούνται στο πλαίσιο του ειδικού προγράμματος προσχώρησης για τη γεωργία και την αγροτική ανάπτυξη (Sapard) το 2008 [κοινοποιηθείσα υπό τον αριθμό Ε(2011) 5183]

26.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 194/36
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 25ης Ιουλίου 2011
   σχετικά με την εκκαθάριση των λογαριασμών που υποβλήθηκαν από τη Βουλγαρία και τη Ρουμανία για τις δαπάνες που χρηματοδοτούνται στο πλαίσιο του ειδικού προγράμματος προσχώρησης για τη γεωργία και την αγροτική ανάπτυξη (Sapard) το 2008
   [κοινοποιηθείσα υπό τον αριθμό Ε(2011) 5183]
   (Τα κείμενα στη βουλγαρική και τη ρουμανική γλώσσα είναι τα μόνα αυθεντικά)
   (2011/463/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1268/1999 του Συμβουλίου, της 21ης Ιουνίου 1999, σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες χώρες της Κεντρικής και Ανατολικής Ευρώπης κατά την προενταξιακή περίοδο (1),
   Έχοντας υπόψη τον κανονισμό (ΕΚ) αριθ. 2222/2000, της Επιτροπής, της 7ης Ιουνίου 2000, σχετικά με τον καθορισμό των χρηματοδοτικών κανόνων για την εφαρμογή του κανονισμού (ΕΚ) αριθ. 1268/1999 για την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες χώρες της Κεντρικής και Ανατολικής Ευρώπης κατά την προενταξιακή περίοδο (2), και ιδίως το άρθρο 13,
   Έχοντας υπόψη την πολυετή συμφωνία χρηματοδότησης που συνήφθη με τη Βουλγαρία στις 18 Δεκεμβρίου 2000, και ιδίως το άρθρο 11 του τμήματος Α του παραρτήματός της,
   Έχοντας υπόψη την πολυετή συμφωνία χρηματοδότησης που συνήφθη με τη Ρουμανία στις 2 Φεβρουαρίου 2001, και ιδίως το άρθρο 11 του τμήματος Α του παραρτήματός της,
   Έχοντας υπόψη τον κανονισμό (ΕΚ) αριθ. 248/2007, της Επιτροπής, της 8ης Μαρτίου 2007, για μέτρα σχετικά με τις συμφωνίες πολυετούς χρηματοδότησης και τις συμφωνίες ετήσιας χρηματοδότησης που έχουν συναφθεί βάσει του προγράμματος Sapard, και τη μετάβαση από το Sapard στην αγροτική ανάπτυξη (3), σε συνδυασμό με τις συμφωνίες πολυετούς χρηματοδότησης, όπως αναφέρονται στο παράρτημα II σημείο 1 του εν λόγω κανονισμού, και ιδίως το παράρτημα τμήμα Α άρθρο 11,
   Μετά από διαβούλευση με την επιτροπή των γεωργικών ταμείων,
   Εκτιμώντας τα ακόλουθα:
   
               (1)
            
            
               Η Επιτροπή, ενεργώντας εξ ονόματος της Ευρωπαϊκής Ένωσης, έχει συνάψει με τη Βουλγαρία και τη Ρουμανία πολυετείς συμφωνίες χρηματοδότησης (ΠΕΣΧ), για τον καθορισμό του τεχνικού, νομικού και διοικητικού πλαισίου με στόχο την εκτέλεση του ειδικού ενταξιακού προγράμματος για τη γεωργία και την αγροτική ανάπτυξη (Sapard).
            
         
               (2)
            
            
               Το άρθρο 11 του τμήματος A του παραρτήματος των ΠΕΣΧ προβλέπει την έκδοση απόφασης εκκαθάρισης των λογαριασμών από την Επιτροπή. Η διάταξη αυτή εξακολουθεί να ισχύει για τη Βουλγαρία και τη Ρουμανία, δυνάμει του κανονισμού (ΕΚ) αριθ. 248/2007.
            
         
               (3)
            
            
               Οι προθεσμίες που τέθηκαν στις δικαιούχες χώρες για την υποβολή των απαιτούμενων εγγράφων στην Επιτροπή έχουν λήξει.
            
         
               (4)
            
            
               Στην περίπτωση της Βουλγαρίας, λόγω της καθυστερημένης διαβίβασης των ετήσιων λογαριασμών, σύμφωνα με το άρθρο 5 παράγραφος 2 της ΠΕΧΣ, και στη συνέχεια της ακύρωσής τους από τον Εθνικό Διατάκτη (ΕΔ) εξαιτίας σημαντικών ελλείψεων που εντοπίστηκαν στους μηχανισμούς ελέγχου των δημοσίων μέτρων, και των εκκρεμουσών συμπληρωματικών εργασιών που ακόμη αναμένονται από τον φορέα πιστοποίησης, και, στην περίπτωση της Ρουμανίας, λόγω της εκπρόθεσμης υποβολής των ετήσιων λογαριασμών, και μέχρις ότου επαναξεταστούν οι συμπληρωματικές πληροφορίες που είχαν ζητηθεί από την εν λόγω χώρα, η Επιτροπή, με την απόφασή της Ε(2009) 7496, της 30ής Σεπτεμβρίου 2009, αποφάσισε τη μη εκκαθάριση των λογαριασμών των οργανισμών Sapard που βρίσκονται στο έδαφος της Βουλγαρίας και της Ρουμανίας, όσον αφορά τις δαπάνες που πραγματοποιήθηκαν για το οικονομικό έτος 2008.
            
         
               (5)
            
            
               Οι αναμενόμενες πληροφορίες από τη Βουλγαρία και τη Ρουμανία έχουν εν τω μεταξύ υποβληθεί, παρέχοντας στην Επιτροπή πρόσθετα εχέγγυα. Βάσει των συμπληρωματικών ελέγχων που διενεργήθηκαν, η Επιτροπή είναι σε θέση να λάβει απόφαση σχετικά με την πληρότητα, την ακρίβεια και την ειλικρίνεια των λογαριασμών που υποβάλλονται από τις αρμόδιες αρχές του Sapard στη Βουλγαρία και τη Ρουμανία.
            
         
               (6)
            
            
               Η παρούσα απόφαση εκδίδεται βάσει λογιστικών στοιχείων. Δεν θίγει τη δυνατότητα της Επιτροπής να αποφασίσει στη συνέχεια να αποκλείσει από τη χρηματοδότηση της ΕΕ τις δαπάνες που δεν πραγματοποιήθηκαν σύμφωνα με τον κανονισμό (ΕΚ) αριθ. 2222/2000,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα απόφαση εκκαθαρίζονται οι λογαριασμοί των οργανισμών Sapard που είναι εγκατεστημένοι στο έδαφος της Βουλγαρίας και της Ρουμανίας, οι οποίοι αφορούν δαπάνες που χρηματοδοτούνται από τον γενικό προϋπολογισμό της Ευρωπαϊκής Ένωσης για το 2008.
   Άρθρο 2
   Οι δαπάνες και η χρηματοδότηση από την ΕΕ για το οικονομικό έτος 2008, όπως δηλώθηκαν στις 31 Δεκεμβρίου 2008, καθώς και τα στοιχεία του ενεργητικού που κατείχαν οι εν λόγω δικαιούχες χώρες για λογαριασμό της ΕΕ στις 31 Δεκεμβρίου 2008, προς εκκαθάριση βάσει της παρούσας απόφασης, εμφαίνονται στο παράρτημα.
   Άρθρο 3
   Η παρούσα απόφαση απευθύνεται στη Δημοκρατία της Βουλγαρίας και στη Ρουμανία.
   
      Βρυξέλλες, 25 Ιουλίου 2011.
      
         
            Για την Επιτροπή
         
         Dacian CIOLOŞ
         
            Μέλος της Επιτροπής
         
      
   
   
      (1)  ΕΕ L 161 της 26.6.1999, σ. 87.
   
      (2)  ΕΕ L 253 της 7.10.2000, σ. 5.
   
      (3)  ΕΕ L 69 της 9.3.2007, σ. 5.
   
      ΠΑΡΑΡΤΗΜΑ
      
         Δαπάνες και χρηματοδότηση από την ΕΕ για το οικονομικό έτο 2008 (όλα τα ποσά σε ευρώ) όπως δηλώθηκαν στις 31 Δεκεμβρίου 2008
      
      
                  Δικαιούχος Χώρα
               
               
                  Δήλωση Δ2
                  Συνεισφορά της
                  ΕΕ Οικονομικό έτος 2008
               
               
                  Συνεισφορά ΕΕ που εκκαθαρίστηκε με την παρούσα απόφαση
               
               
                  Συνεισφορά ΕΕ που διαχωρίστηκε με την παρούσα απόφαση
               
               
                  Σύνολο β + γ
               
               
                  Προσαρμογές
               
               
                  Χρηματοδότηση που χορηγήθηκε από την ΕΕ (Δ1) (1)
                  
               
               
                  Διαφορά που πρέπει να ανακτηθεί ή να πληρωθεί
                  Οικονομικό έτος 2008 (4)
                  
               
            
                   
               
               
                  α
               
               
                  β
               
               
                  γ
               
               
                  δ
               
               
                  ε
               
               
                  στ
               
               
                  ζ = δ – ε – στ
               
            
                  Βουλγαρία
               
               
                  37 922 598,86
               
               
                  37 922 598,86
               
               
                  0,00
               
               
                  37 922 598,86
               
               
                  –41 835,28 (2)
                  
               
               
                  37 964 434,08
               
               
                  0,06
               
            
                  Ρουμανία
               
               
                  187 238 127,96
               
               
                  187 238 127,96
               
               
                  0,00
               
               
                  187 238 127,96
               
               
                  1 052 775,38 (3)
                  
               
               
                  186 185 352,56
               
               
                  0,02
               
            
         
      
         Στοιχεία ενεργητικού που κατείχαν οι δικαιούχες χώρες εξ ονόματος της ΕΕ (όλα τα ποσά σε ευρώ) στις 31 Δεκεμβρίου 2008
      
      
                  Δικαιούχος Χώρα
               
               
                  ΛΟΓΑΡΙΑΣΜΟΣ ΣΕ ΕΥΡΩ υπόλοιπο που εκκαθαρίστηκε με την παρούσα απόφαση
               
               
                  ΛΟΓΑΡΙΑΣΜΟΣ ΣΕ ΕΥΡΩ υπόλοιπο που διαχωρίστηκε με την παρούσα απόφαση
               
               
                  ΟΦΕΙΛΕΣ που εκκαθαρίστηκαν με την παρούσα απόφαση (5)
                  
               
               
                  ΟΦΕΙΛΕΣ που διαχωρίστηκαν με την παρούσα απόφαση
               
            
                   
               
               
                  η
               
               
                   
               
               
                  θ
               
               
                   
               
            
                  Βουλγαρία
               
               
                  6 444,77
               
               
                  0,00
               
               
                  13 010 656,38
               
               
                  0,00
               
            
                  Ρουμανία
               
               
                  1 435 029,16
               
               
                  0,00
               
               
                  4 532 369,26
               
               
                  0,00
               
            
         (1)  Επιστροφές που πραγματοποιήθηκαν από την ΕΚ κατά το 2008 και το 2009 για τις δαπάνες που δηλώθηκαν το 2008.
      
         (2)  Δαπάνες που αφαιρέθηκαν με πρωτοβουλία του εθνικού διατάκτη της Βουλγαρίας, από τη δήλωση Δ2 για το 2008 και τη δήλωση Δ1 38 για το 2009· αντιστοιχεί στο έργο που παρακολουθούσε η Ευρωπαϊκή Υπηρεσία Καταπολέμησης της Απάτης (OLAF) και για το οποίο διαπιστώθηκε παρατυπία τον Απρίλιο του 2009.
      
         (3)  Το ποσό των 1 052 775,38 ευρώ συνίσταται σε 1 049 233,75 ευρώ που αφορούν προσαρμογές που έγιναν από την ΕΚ με βάση τις μη επιλέξιμες δαπάνες που δηλώθηκαν από τις ρουμανικές αρχές (Δ1 37) μετά την εκ νέου εξακρίβωσή τους που διενεργήθηκε στο πλαίσιο της εφαρμογής του σχεδίου δράσης, και σε 3 541,63 ευρώ που αφορούν τις διορθώσεις που έγιναν από τις ρουμανικές αρχές μέσω των δηλώσεων Δ1 το 2008 (Δ1 34 και Δ1 35).
      
         (4)  Οι εν λόγω διαφορές οφείλονται σε στρογγυλοποιήσεις.
      
         (5)  Στα ποσά δεν περιλαμβάνονται οι τόκοι επί των οφειλών.